Vikram to romance with nayan and nitya
న‌య‌న్, నిత్యామీన‌న్‌ల‌తో  విక్ర‌మ్‌ రొమాన్స్
విక్ర‌మ్ హిట్ అనే మాట విని చాలా కాల‌మైంది. అప‌రిచితుడు త‌ర్వాత ఆయ‌న న‌టించిన చిత్రాల‌న్నీ క‌మ‌ర్షియ‌ల్‌గా వైఫ‌ల్యాలుగానే మిగిలాయి.
TNN | Updated:
Dec 15, 2015, 04:56PM IST
విక్ర‌మ్ హిట్ అనే మాట విని చాలా కాల‌మైంది. అప‌రిచితుడు త‌ర్వాత ఆయ‌న న‌టించిన చిత్రాల‌న్నీ క‌మ‌ర్షియ‌ల్‌గా వైఫ‌ల్యాలుగానే మిగిలాయి. ఎన్నో ఆశ‌లు పెట్టుకున్న ఐ , ప‌త్తు ఎండ్రాదుకుళ్ల చిత్రాలు అత‌డికి నిరాశ‌నే మిగిల్చాయి. అత‌డితో సినిమాలు చేయ‌డానికి త‌మిళ నిర్మాత‌లు వెనుక‌డుగు వేస్తున్నారు. ఓ హిట్‌తో విమ‌ర్శ‌కుల‌కు స‌మాధానాలు చెప్పాల‌ని ప్ర‌య‌త్నిస్తున్న విక్ర‌మ్‌ ప్ర‌స్తుతం క‌థ‌ల ఎంపిక‌లో త‌న పంథాను మార్చుకున్న‌ట్లు స‌మాచారం. ప్ర‌యోగాలు ప‌క్క‌న‌పెట్టి క‌మ‌ర్షియ‌ల్ క‌థ‌ల‌పై దృష్టిసారిస్తున్నారు. అంతేకాకుండా సినిమాల మ‌ధ్య గ్యాప్‌ను త‌గ్గించాల‌ని భావిస్తున్న ఆయ‌న ఇక నుంచి ఏడాదికి మూడు చిత్రాలు చేయాల‌ని నిర్ణ‌యించుకున్న‌ట్లు వార్త‌లు వినిపిస్తున్నాయి. ఆ ఆలోచ‌న‌తోనే ప్ర‌స్తుతం అంగీక‌రించిన రెండు చిత్రాల‌ను ఒకే రోజున సెట్స్‌పైకి తీసుకురానున్న‌ట్లు తెలిసింది. ఆనంద్ శంక‌ర్‌, తిరు ఈ చిత్రాల‌కు ద‌ర్శ‌క‌త్వం వ‌హించ‌నున్నారు. ఈ షూటింగ్‌ల‌లో ఏక‌కాలంలో పాల్గొన‌బోతున్న‌ట్లు తెలిసింది. ఆనంద్ శంక‌ర్ సినిమా కోసం న‌య‌న‌తార‌ , నిత్యామీన‌న్‌ల‌తో రొమాన్స్ చేయ‌బోతున్నారు విక్ర‌మ్‌. జ‌న‌వ‌రిలో ఈ చిత్రాల షూటింగ్‌ను మొద‌లుపెట్ట‌నున్న‌ట్లు స‌మాచారం.